АВТОР КРАСИМИР БЕЛЧЕВ · 29 / 10 / 2020 Здравната криза около пандемията с КОВИД -19 се оказа основен акцент в предстоящите президентски избори в САЩ . Докато президентът Доналд Тръмп се обяви срещу блокадите , то опонентът - демократ Джо Байдън , призна , че решението на кризата няма да стане с цитирам „ натискането на бутон “ . По - малко от седмица до изборите в САЩ , битката за Белия дом става все по - разгорещена . Президентът Доналд Тръмп , който се бори за втори мандат , в рамките на ден проведе няколко митинга в опит да стопи преднината на опонента си . . В Аризона Тръмп , се обяви против блокадите и очерта един апокалиптичен свят за американците ако спечели Байдън . Доналд Тръмп – президент на САЩ : „ Ако гласувате за Байдън , това означава – затворени училища , без церемонии по завършване , без сватби , без Деня на благодарността , без Коледа , без Деня на независимостта , просто ще имате великолепен живот . Байдън е най - лошият кандидат в историята на президентските избори . “ От другата страна бившият вицепрезидетн на САЩ Джо Байдън , по време на Барак Обама изповядва коренно различна визия затова , как страната да излезе от кризата . Джон Байдън - кандидат за президент на САЩ : „ Дори и да спечеля , ще трябва много работа за да сложим край на пандемията . И не мога с фалшиво предизборно обещание да Ви кажа , че пандемията ще свърши с натискането на копче . Това обаче , което мога да Ви обещая е , че ще започна от първия ден да оправям нещата . Решенията ни ще зависят изцяло от учените . Ще бъда честен към американците и никога , никога няма да се предадем . “ Тазгодишните избори за президент на САЩ предизвикаха голям обществен интерес . Според прогнозите и на база вече подадени гласове по пощата , властите очакват рекордно висока избирателна активност .